Argaïese mense

[thumb|*[Homo rhodesiensis* dateer van óf 130&nbsp;000 óf 600&nbsp;000 tot 800&nbsp;000 jaar gelede (na gelang van die dateringsmetode wat gebruik word).]]
’n Paar soorte *Homo* word geklassifiseer in die breë kategorie **argaïese mense** – hulle kom uit die tydperk voor en tydens die opkoms van die vroeë moderne mense (*Homo sapiens*) omstreeks 300&nbsp;000 jaar gelede. Omo-Kibish I (Omo I) uit Suid-Ethiopië (sowat 196&nbsp;000 jaar gelede) en die oorblyfsels uit Jebel Irhoud in Marokko (sowat 315&nbsp;000 jaar gelede) en Florisbad in Suid-Afrika (259&nbsp;000 jaar gelede) is van die oudste oorblyfsels van *Homo sapiens*. Die term sluit gewoonlik die volgende in: *Homo neanderthalensis* (430&nbsp;000 ± 25 jaar gelede), Denisova-hominiene, *Homo rhodesiensis* (300&nbsp;000 - 125&nbsp;000), *Homo heidelbergensis* (600&nbsp;000 - 200&nbsp;000), *Homo naledi*, *Homo ergaster* en *Homo antecessor*.

Daar is gewoonlik nie algehele konsensus oor die terminologie nie; variëteite van "argaïese mense" word soms ingesluit onder die binomiale naam *Homo sapiens* en soms onder *Homo erectus*.

Argaïese mense se brein was gemiddeld 1&nbsp;200 tot 1&nbsp;400&nbsp;cm3 groot, wat oorvleuel met dié van moderne mense. Argaïese mense word van anatomies moderne mense onderskei deurdat hulle ’n dik skedel, prominente wenkbrouboë en geen prominente ken gehad het nie.

Anatomies moderne mense het sowat 300&nbsp;000 jaar gelede in Afrika en 70&nbsp;000 jaar gelede verskyn. Hulle het die argaïese variëteite geleidelik vervang. Niemoderne variëteite van *Homo* het beslis tot ná 30&nbsp;000 gelede nog bestaan en dalk tot so onlangs as 12&nbsp;000 jaar gelede. Watter van hulle, indien enige, onder "argaïese mense" ingesluit word, is ’n kwessie van definisie en verskil van skrywer tot skrywer. Onlangse genetiese studies het aangetoon moderne mense het "met minstens twee groepe" antieke mense gekruisteel: die Neanderdallers en Denisova-hominiene. Ander studies trek dié feit in twyfel en dui daarop die gemengde gene het ’n oorsprong in voorouers van beide groepe van 500&nbsp;000 - 800&nbsp;000 jaar gelede.

Nog ’n groep, die Edelhert-grotmense van China, het dalk 11&nbsp;500 jaar gelede nog bestaan. Chris Stringer van die Natuurhistoriese Museum in Londen het voorgestel dié mense het ontstaan uit ’n kruising tussen die Denisova-hominiene en moderne mense. Ander wetenskaplikes is egter skepties daaroor en meen die unieke eienskappe is te verwagte binne die variasies van die moderne menslike bevolkings.

## Terminologie en definisie
Die kategorie "argaïese mense" het geen enkele definisie waaroor almal saamstem nie. waar ’n spesie in ’n relatief kort tydperk aansienlike biologiese evolusie ondergaan, en daarna vir lang tydperke min veranderings tot die volgende "punktuasie" (onderbeking of afwisseling). Die argaïese mense se brein het aansienlik vergroot, van  in *erectus* tot . Sedert die hoogtepunt in menslike breingroottes tydens die argaïese tydperk het dit begin afneem.

## Oorsprong van taal
Die Britse antropoloog Robin Dunbar meen taal is die eerste keer deur argaïese mense gebruik. Ná sy ontleding van die verhouding tussen breingrootte en die grootte van hominiengroepe het hy tot die gevolgtrekking gekom dat argaïese mense vanweë hulle groter brein in groepe van tot 120 individue gewoon het. Hy reken dit is onmoontlik dat hominiene in sulke groot groepe kon woon sonder om taal te gebruik, want anders sou daar geen groepkohesie (saamklewing) gewees het nie en sou die groep uiteenspat. In vergelyking daarmee woon sjimpansees in kleiner groepe van tot 50 individue.

## Verwysings 
## Skakels
* Early and Late "Archaic" Homo Sapiens and "Anatomically Modern" Homo Sapiens
* Origins of Modern Humans: Multiregional or Out of Africa? 
* Homo sapiens, Museum of Natural History
* Human Timeline (Interactive) – Smithsonian, National Museum of Natural History (Augustus 2016).